b'\n_START_ARTICLE_\nVirginia Raggi\n_START_PARAGRAPH_\nVirginia Raggi (s. 18. hein\xc3\xa4kuuta 1978) on italialainen asianajaja ja poliitikko. H\xc3\xa4nest\xc3\xa4 tuli Rooman pormestari vuonna 2016. Raggi edustaa Beppe Grillon perustamaa protestipuoluetta Viiden t\xc3\xa4hden liikett\xc3\xa4. Raggin katsotaan edustavan t\xc3\xa4m\xc3\xa4n eurokriittisen sek\xc3\xa4 korruptionvastaisen protestipuolueen vakavimmin otettavaa osastoa. _NEWLINE_Raggi ilmoitti t\xc3\xa4rkeimmiksi tavoitteikseen saada j\xc3\xa4tehuollon ja julkisen liikenteen toimimaan ja kitke\xc3\xa4 korruptiota._NEWLINE_Raggi kasvoi Rooman keskustassa, mutta on asunut yli kymmenen vuotta Ottavian l\xc3\xa4hi\xc3\xb6ss\xc3\xa4.  H\xc3\xa4n on naimisissa radiojohtaja Andrea Severinin kanssa, ja heill\xc3\xa4 on yksi poika.'